ఇస్లామాబాద్: పాక్ ప్రధాని పదవికి నవాజ్ షరీఫ్ రాజీనామా చేసినంత మాత్రాన ఆయన శకం ముగిసినట్టు కాదని, అధికార పీఎంఎల్-ఎన్ పార్టీ ఐక్యంగా ఉందని ఆ పార్టీ ప్రకటించింది. పనామా గేట్ కుంభకోణంలో ఆరోపణలు ఎదుర్కొంటున్న నవాజ్ షరీఫ్ ప్రధాని పదవికి అనర్హుడంటూ పాక్ సుప్రీంకోర్టు తీర్పు ప్రకటించినప్పటికీ తమ స్థయిర్యం ఎంతమాత్రం సడలలేదని స్పష్టం చేసింది. నవాజ్ షరీఫ్ కుమార్తె మరియం నవాజ్ ఈ విషయాన్ని ట్విటర్లో ప్రస్తావిస్తూ....'ఎన్నికైన మరో ప్రధానిని ఇంటికి పంపారు. అయితే ఆయన రెట్టించిన బలంతో, మద్దతుతో, అల్లా దయతో త్వరలోనే మళ్లీ తిరిగొస్తారు. పీఎంఎల్ఎన్ బలం చెక్కుచెదరదు' అని అన్నారు. 2018లో నవాజ్ షరీఫ్ తిరిగి అద్భుత విజయంతో తిరిగివచ్చేందుకు ఈరోజు మార్గం సుగమమైందని, ఆయనను ఎవరూ ఆపలేరని మరియం నవాజ్ ధీమా వ్యక్తం చేశారు. తాజా పరిణామాలపై పంజాబ్ న్యాయశాఖ మంత్రి రానా సనావుల్లా విశ్లేషిస్తూ, పీఎంఎల్-ఎన్కు ఇది క్లిష్టకాలమని, అయితే పార్టీ నిర్ణయాలు ఎప్పటిలాగే నవాజ్ కనుసన్నల్లోనే ఉండొచ్చని అన్నారు. సమాచార మంత్రి మరియం ఔరంగజేబ్ సైతం నవాజ్కు అండగా నిలిచారు. 'నవాజ్కు కుర్చీ (పదవి) అవసరం లేదు. ఆయన ఎప్పటికీ తిరుగులేని నేత. నాలుగో సారి ఆయన ప్రధాని అయ్యే రోజు ఎంతో దూరంలో లేదు' అని అన్నారు. ఇదిలా ఉండగా, నవాజ్ షరీఫ్పై ఐదుగురు న్యాయమూర్తుల ధర్మాసనం జీవితకాలం వేటు వేసినట్టు అటార్నీ జనరల్ తెలిపారు.
islamabad: pak pradhaani padaviki nawaj sharif rajinama chesinanta maatraana aayana sakam mugisinattu kaadani, adhikara pml-en party aikyamgaa undani aa party prakatinchindi. panama gate kumbhakonamlo aaropanalu edurkontunna nawaj sharif pradhaani padaviki anarhudantu pak supreenkortu teerpu prakatinchinappatiki tama sthayiryam entamaatram sadalaledani spashtam chesindi. nawaj sharif kumarte mariyam nawaj ee vishayaanni twiterlo prastaavistuu....'ennikaina maro pradhaanini intiki pampaaru. ayithe aayana rettinchina balamtho, maddatuto, alla dayatho twaralone malli tirigostaaru. pmln balam chekkuchedaradu' ani annaru. 2018loo nawaj sharif tirigi adbhuta vijayamtho tirigivachenduku eeroju maargam sugamamaindani, aayananu evaruu aapalerani mariyam nawaj dheema vyaktam chesaru. taja parinaamaalapai panjab nyaayasaakha mantri rana sanavullah vislaeshistuu, pml-enku idhi klishtakaalamani, ayithe party nirnayaalu eppatilaage nawaj kanusannallone undochani annaru. samachara mantri mariyam ourangazeb saitam navaajku andagaa nilichaaru. 'navaajku kurchi (padavi) avasaram ledu. aayana eppatiki tiruguleni netha. naalugo saari aayana pradhaani ayye roju entho dooramlo ledu' ani annaru. idila undagaa, nawaj sharifpy aiduguru nyaayamuurtula dharmasana jeevitakaalam vetu vesinattu atarni janaral telipaaru.